KOMISSION ASETUS (ETY) N:o 1852/85,
annettu 2 päivänä heinäkuuta 1985,
soveltamista koskevista yksinkertaisista säännöistä jäsenvaltioiden vapauttamiseksi velvoitteesta ostaa tietynlaisia hedelmiä ja vihanneksia
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 1332/84(), ja erityisesti sen 19 a artiklan 6 kohdan,
sekä katsoo, että
asetuksen (ETY) N:o 1035/72 19 a artiklassa säädetään, että komissio voi vapauttaa ne jäsenvaltiot, jotka tuottavat päärynöitä 1 päivään heinäkuuta 31 päivään elokuuta, sekä persikoita, aprikooseja, tomaatteja ja munakoisoja tuottavat jäsenvaltiot julkisista ostoista, jos jonkin mainitun tuotteen osalta todetaan vakava kriisitilanne,
olisi tarkennettava ne tiedot, jotka jäsenvaltioiden on toimitettava komissiolle, jotta se voi päättää, onko mainitun artiklan 4 kohdassa säädetyt edellytykset vapauttamisesta täytetty, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Jäsenvaltioiden, jotka haluavat asetuksen (ETY) N:o 1035/72 19 a artiklan 4 kohdan ensimmäisen luetelmakohdan nojalla vapautuksen mainitussa artiklassa säädetyistä julkisista ostoista, on toimitettava komissiolle tiedot edeltävän markkinointivuoden aikana kunkin hyväksyttyjen tuottajajätjestöjen kautta markkinoidun tuotteen osuudesta.
2. Jäsenvaltioiden, jotka haluavat asetuksen (ETY) N:o 1035/72 19 a artiklan 4 kohdan toisen alakohdan nojalla vapautuksen mainitusta velvoitteesta, on toimitettava komissiolle vuosittain tiedot kolmen edeltävän markkinointivuoden aikana alueellaan korjatusta kesäpäärynöiden, persikoiden, aprikoosien, tomaattien ja munakoisojen sadosta.
3. Edellä 1 ja 2 kohdassa säädettyjen tietojen on kunkin tuotteen osalta oltava perillä viimeistään kunkin vuoden 30 päivänä huhtikuuta.
2 artikla
Tämän asetuksen 1 artiklan 2 kohdassa tarkoitettuja tietoja verrataan kunkin kyseisen tuotteen yhteisön keskituotantoon sitä markkinointivuotta edeltävältä kolmelta markkinointivuodelta, jota varten vapautusta haetaan, sen arvioimiseksi, onko asetuksen (ETY) N:o 1035/72 19 a artiklan 4 kohdan toisessa luetelmakohdassa säädetty edellytys yksittäisen jäsenvaltion osalta täytetty.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Edellä 1 artiklan 1 ja 2 kohdassa tarkoitettujen tietojen on kuitenkin markkinointivuoden 1985/1986 osalta oltava perillä kaikista tuotteista viimeistään 10 päivän kuluttua tämän asetuksen julkaisemisesta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä heinäkuuta 1985.